OpenLLM-France/wikimedia huggingface dataset:
# Fredrik Ljungberg

Fredrik Ljungberg (16 d'abril del 1977) és un futbolista professional suec, que va anunciar la seua retirada l'estiu del 2012 després de jugar amb el Shimizu S-Pulse japonès, equip amb el qual va rescindir la seua vinculació el febrer del 2012. Tot i això, el 2014 va fitxar pel Mumbai City de l'Índia. Participà amb la selecció de Suècia als Mundials de 2002 i 2006.

## Palmarès
### Halmstads BK

* 1 Lliga sueca: 1997.
* 1 Copa sueca: 1994-95.

### Arsenal FC

* 2 Premier League: 2001-02, 2003-04.
* 3 FA Cup: 2001-02, 2002-03, 2004-05.
* 1 Community Shield: 1999.

### Seattle Sounders FC

* 1 US Open Cup: 2009.

## Referències

* ↑ «Fredrik Ljungberg anunció su retiro» (en castellà). Goal.com.

## Enllaços externs

* Fitxa a Soccerway
Fredrik Ljungberg amb Suècia - Caixes de navegació :
Selecció de futbol de Suècia – Copa del Món de futbol de 2002
1 Hedman •
2 Mellberg •
3 P. Andersson •
4 Mjällby •
5 Michael Svensson •
6 Linderoth •
7 Alexandersson •
8 A. Svensson •
9 Ljungberg •
10 Allbäck •
11 Larsson •
12 Kihlstedt •
13 Antonelius •
14 Edman •
15 Jakobsson •
16 Lučić •
17 Magnus Svensson •
18 Jonson •
19 Farnerud •
20 D. Andersson •
21 Ibrahimović •
22 A. Andersson •
23 Isaksson •
Seleccionador: Lagerbäck & Söderberg
Selecció de futbol de Suècia – Copa del Món de futbol de 2006
1 Isaksson •
2 Nilsson •
3 Mellberg •
4 Lučić •
5 Edman •
6 Linderoth •
7 Alexandersson •
8 A. Svensson •
9 Ljungberg •
10 Ibrahimović •
11 Larsson •
12 Alvbåge •
13 Hansson •
14 Stenman •
15 K. Svensson •
16 Källström •
17 Elmander •
18 Jonson •
19 Andersson •
20 Allbäck •
21 Wilhelmsson •
22 Rosenberg •
23 Shaaban •
Seleccionador: Lagerbäck
Selecció de futbol de Suècia – Eurocopa 2008
1 Isaksson •
2 Nilsson •
3 Mellberg •
4 Hansson •
5 Stoor •
6 Linderoth •
7 Alexandersson •
8 Svensson •
9 Ljungberg •
10 Ibrahimović •
11 Elmander •
12 Shaaban •
13 Wiland •
14 Majstorović •
15 Granqvist •
16 Källström •
17 H. Larsson •
18 S. Larsson •
19 Andersson •
20 Allbäck •
21 Wilhelmsson •
22 Rosenberg •
23 Dorsin •
Entrenador: Lagerbäck :
# Fountain

«Fountain» té aquests significats:
* Toponímia:
** Fountain (Carolina del Nord), població dels Estats Units a l'estat de Carolina del Nord
** Fountain (Colorado), població dels Estats Units a l'estat de Colorado
** Fountain (Minnesota), població dels Estats Units a l'estat de Minnesota
** Fountain City (Indiana), població dels Estats Units a l'estat d'Indiana
** Fountain City (Wisconsin), població dels Estats Units a l'estat de Wisconsin
** Fountain Green, població dels Estats Units a l'estat de Utah
** Fountain Hills, ciutat del Comtat de Maricopa, Arizona, EUA
** Fountain Inn, població dels Estats Units a l'estat de Carolina del Sud
** Fountain Lake, població dels Estats Units a l'estat d'Arkansas
** Fountain N' Lakes, població dels Estats Units a l'estat de Missouri
** Fountain Run, població dels Estats Units a l'estat de Kentucky
** Fountain Springs, concentració de població designada pel cens dels Estats Units a l'estat de Pennsilvània
** Fountain Valley, ciutat del Comtat d'Orange (Califòrnia)
* Miscel·lània:
** Hyleas Fountain (Columbus, Geòrgia, 1981), heptatleta nord-americana
** Fountain (anglès) o Font (Duchamp) (català), obra d'art atribuïda a Marcel Duchamp
# François de la Rochefoucauld

François VI, duc de La Rochefoucauld (París, 15 de setembre de 1613 - 17 de març de 1680), príncep de Marcillac, fou un escriptor, aristòcrata i militar francès conegut sobretot per les seves Màximes.
Va participar en diverses conspiracions. Es retirà de la vida política i el 1655 va escriure les Réflexions ou sentences et maximes morales.

## Referències

* ↑ «François de la Rochefoucauld». Gran Enciclopèdia Catalana. Barcelona: Grup Enciclopèdia Catalana.
# François du Souhait

François du Souhait (finals del segle xvi — principis del segle xvii) fou un autor en llengua francesa (traductor, novel·lista, poeta, satíric, filòsof moral) del Ducat de Lorena, autor de set novel·les, una col·lecció d'històries curtes (per les quals és més conegut avui dia), una col·lecció de poemes, una pastoral, una tragèdia en 5 actes, una traducció en prosa de la Ilíada, i diverses obres de filosofia moral i didàctica.

## Referències

* ↑ Encyclopedie Larousse «Seigneur François du Souhait» (htlm) (en francès). Encyclopedie Larousse. Larousse [Consulta: 21 febrer 2017].
* ↑ «Souhait (t)» (htlm) (en francès). iliadeodyssee.free.fr. [Consulta: 21 febrer 2017].
# Francisco Sanz

Francisco Sanz o Paco Sanz és el nom dels següents personatges:
* Francisco Sanz Baldoví (Anna, la Canal de Navarrés, 1871-València, 1939), guitarrista, cantant i ventríloc valencià
* Francisco Sanz Durán (Madrid, 1972), futbolista madrileny que ocupava la posició de migcampista
* Francisco Javier Sanz Fernández (València, 1949) polític i professor valencià
* Francisco José Sanz González de Martos coautor del Cas Paco Sanz, estafa
# Freddy Loix

Freddy Loix (Tongeren, Bèlgica, 10 de novembre de 1970) és un pilot belga de ral·lis que va participar en el Campionat Mundial de Ral·lis de la FIA, al Campionat d'Europa de Ral·lis i al Intercontinental Rally Challenge.
La seva carrera automobilística comença quan tenia 15 anys, quan va començar a practicar kàrting. El 1990 va comprar el seu primer cotxe de ral·lis, un Lancia Delta Grup N, passant després a un Mitsubishi Galant Grup N.
Va participar al Campionat Mundial de Ral·lis amb l'equip oficial Toyota des de 1996 fins al 1998, aconseguint alguns podis amb un calendari parcial del campionat. La temporada 1999 s'incorpora a l'equip oficial Mitsubishi per disputar les temporades en la seva totalitat. El seu primer any a la marca japonesa va ser difícil a causa d'un important accident durant el ral·li Safari. Després d'aquest ensurt, però, va aconseguir alguns quarts llocs a Catalunya, Acròpolis, San Remo i Austràlia.
El 2002 Loix va firmar per Hyundai. Va ser un any difícil amb el Hyundai Accent WRC i la seva millor posició va ser una sisena al ral·li d'Austràlia. El 2003 la marca coreana es va retirar a mig campionat i Loix va participar en l'última prova del campionat de 2003, el ral·li de Gal·les, amb un Peugeot 206 oficial, quedant sisè. Loix va deixar tan impressionats els directius de la marca francesa que va fer que continués amb la mateixa marca el 2004. Però només va poder completar 5 ral·lis, finalitzant la seva relació al concloure la temporada.
A partir del 2006 comença a disputar el Intercontinental Rally Challenge, on acaba subcampió l'any 2008, per darrere del vencedor Nicolas Vouilloz. La temporada 2009 acabaria tercer, mentre que les temporades 2010 i 2011 fa quart.
En paral·lel a la seva participació al Intercontinental Rally Change també disputa alguns ral·lis del Campionat d'Europa de Ral·lis i l'any 2012 disputa el Campionat de França de Ral·lis on acaba sisè. L'any 2013 i 2014 guanya el Campionat de Bèlgica de Ral·lis.
També ha disputat el Ral·li Dakar els anys 2006 i 2007.
Ha guanyat en deu ocasions el Ral·li d'Ypres, essent amb diferència el pilot amb més victòries en aquest ral·li belga.

## Enllaços externs

* Pàgina web oficial Arxivat 2007-01-20 a Wayback Machine.
# Frank Elmore Ross

Frank Elmore Ross (2 d'abril de 1874 – 21 de setembre de 1960) fou un astrònom i físic estatunidenc. Nat a San Francisco, Califòrnia. L'any 1901 rebé el seu doctorat de la Universitat de Carolina. En el 1905 esdevingué director de l'estació de l'Observatori Internacional de la Latitud a Gaithersburg, Maryland. El 1915 aconseguí una plaça de físic a la Companyia Eastman Kodak a Rochester, de Nova York. Acceptà un càrrec a l'observatori Yerkes l'any 1924 on treballà fins a la jubilació el 1939.
El seu treball de més importància fou el càlcul de la primera òrbita fidedigna de la lluna de Saturn Febe el 1905. També calculà les òrbites dels satèl·lits de Júpiter Himalia i Elara. Treballant a l'Eastman Kodak investigà les emulsions fotogràfiques i dissenyà lents d'angle ample per a ús astronòmic.
A l'Observatori Yerkes fou successor d'E. E. Barnard, heretant la col·lecció de plaques fotogràfiques de Barnard. Ross decidí repetir la mateixa sèrie d'imatges i comparar els resultats amb un comparador de llampada. Fent això descobrí més de 400 estrelles variables i més de 1.000 estrelles amb moviment propi. Algunes estrelles amb moviment propi elevat resultaren ser molt més a prop, i moltes d'aquestes estrelles (com a Ross 154) són encara més amplament conegudes pel nombre de catàleg que ell els donà.
Durant l'oposició de Mart l'any 1926 va fotografiar el planeta en diferents colors, usant el telescopi de 60 polzades de l'Observatori de Mount Wilson. L'any següent obtingué imatge en ultraviolat de Venus, que mostraren l'estructura de la coberta de núvols per primera vegada.
El cràter marcià Ross fou anomenat en el seu honor, i el cràter lunar Ross fou conjuntament anomenat en el seu honor i de James Clark Ross.

## Referències

* ↑ Baum, Richard «Ross, Frank Elmore». The Biographical Encyclopedia of Astronomers. Springer New York, pàg. 984-985. DOI: 10.1007/978-0-387-30400-7_1189. ISSN: 978-0-387-31022-0 [Consulta: 10 octubre 2017].

## Enllaços externs
### Obituaris

* (anglès) Obs 81 (1961) 76
* (anglès) PASP 73 (1961) 182–184
* (anglès) QJRAS 2 (1961) 276–278
# Frank Farina

Frank Farina (Darwin, 5 de setembre de 1964) és un exfutbolista australià.

## Biografia

Després d'haver-se donat a conèixer a Austràlia amb els equips Canberra Arrows, Sydney City i Marconi Fairfield, va passar a jugar a Europa, fitxat pel FC Bruges, on va obtenir un gran èxit en ser nomenat millor golegador i millor jugador estranger de la lliga belga. Posteriorment, la seva carrera com a jugador va patir alts i baixos a Itàlia a l'AS Bari, a Anglaterre al Notts County i a França al RC Strasbourg i al Lille OSC.
L'agost de 1999, va esdevenir entrenador de la selecció de futbol d'Austràlia, lloc que ocuparia fins al juny de 2005, quan va haver de dimitir pels mals resultats dels Socceroos a la copa confederacions.

## Carrera com a jugador

* 1982-1983: Australian Institute of Sport Austràlia
* 1983-1984: Canberra Arrows Austràlia
* 1984-1986: Sydney FC Austràlia
* 1986-1988: Marconi Stallions Austràlia
* 1988-1991: Club Brugge Bèlgica
* 1991-1991: AS Bari Itàlia
* 1991-1992: Notts County Anglaterra
* 1992-1994: RC Strasbourg França (47 partits/14 gols)
* 1994-1995: Lille OSC França (27/6)
* 1995-1995: SV Waregem Bèlgica
* 1995-1998: Brisbane Strikers Austràlia
* 1998-1999: Marconi Fairfield Austràlia

## Carrera com a entrenador

* 1996-1998: Brisbane Strikers Austràlia
* 1998-1999: Marconi Stallions Austràlia
* 1999-2006: Selecció de futbol d'Austràlia
* 2006-2009: Queensland Roar FC Austràlia
* 2011-: Selecció de futbol de Papua Nova Guinea

## Palmarès com a jugador

* 1987: Millor golejador de la NSL
* 1988: Jugador de l'any a Oceania
* 1989-90: Millor golejador de la Lliga belga de futbol
* 1989-90: Millor jugador estranger de la Lliga belga de futbol
* 67 cops internacional amb la selecció de futbol d'Austràlia (14 gols)
* 1990: Campió de la Lliga belga de futbol
* 1991: Campió de la Copa belga de futbol
# Gal·loni (governador)

Gal·loni (en llatí Gallonius) va ser un cavaller romà que va viure al segle i aC.
Durant la Segona guerra civil entre Juli Cèsar i Pompeu a Hispània, Marc Varró va nomenar Gal·loni governador de la ciutat de Gades.

## Referències

* ↑ Juli Cèsar. De bello civili II, 18,20
* ↑ «C. Julius Caesar, De Bello Civili, C. Iuli Caesaris Commentariorum De Bello Civili, Liber Secundus, chapter 18, section 2». [Consulta: 1r març 2024].
# Gal·loni Avit

Gal·loni Avit (en llatí Gallonius Avitus) va ser un militar i poeta romà.
Era legat imperial a les províncies de la regió de Tràcia sota l'emperador Aurelià. Flavi Vopisc esmenta una carta seva a l'emperador.
Alguns crítics suposen que era l'autor d'un "allocutio sponsalis" en cinc versos hexàmetres preservat entre els fragmenta epithalamiorum veterum i que allocutio sponsalis era un dels aproximadament cent poemes nupcials que van ser compostos i recitats mentre Gal·liè celebrava els matrimonis dels seus nebots, segons Trebel·li Pol·lió. Alguns autors consideren que el poema en realitat era d'Àlcim Ecdidi Avit.

## Referències

* ↑ Smith, William (ed.). «Avitus Gallonius». A Dictionary of Greek and Roman biography and mythology. [Consulta: 30 juliol 2021].
# Gal·lió

Gal·lió és el nom dels següents personatges:
* Marc Gal·lió, retòric romà
* Juni Gal·lió, retòric romà
* Luci Juni Gal·lió, fill de Marc Anneu Sèneca, i adoptat per Juni Gal·lió
# Galéria

Galéria (en cors Galeria) és un municipi francès, situat a la regió de Còrsega, al departament d'Alta Còrsega. L'any 1999 tenia 302 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 327 | 350 | 311 | 302 | 305 | 302 |

## Administració

Llista d'alcaldes :
| Període | Identitat | Partit | Qualitat |
| 2001- | Daniel Rossi | | |
# Félix Monti

Félix Monti (La Quiaca, província de Jujuy, 6 de gener de 1938) és un director de fotografia argentí.
Ha dirigit la fotografia de més de vint pel·lícules reconegudes a Brasil i Argentina, entre elles La historia oficial (1985), Oscar a la millor pel·lícula de parla no anglesa, La niña santa (2004) i El secreto de sus ojos, també nominada als premis de l'Acadèmia.

## Filmografia (parcial)

* La Historia oficial (1985)
* Gringo viejo (1989)
* The Plague (1992)
* Un Muro de Silencio (1993)
* Bela Donna (1998)
* O Auto da Compadecida (2000)
* Caramuru: A Invenção do Brasil (2001)
* Rosarigasinos (2001)
* A Partilha (2001)
* Assassination Tango (2002)
* A Paixão de Jacobina (2002)
* Peligrosa obsesión (2004)
* La niña santa (2004)
* Nordeste (2005)
* Luz de domingo (2007)
* Sangre de mayo (2008)
* El secreto de sus ojos (2009)
* Igualita a mí (2010)
* Al final del túnel (2016)
* Los padecientes (2017)
* El robo del siglo (2020)

## Televisió (parcial)

* Vientos de agua (2005) Sèrie de televisió

## Premis
### Medalles del Cercle d'Escriptors Cinematogràfics

    AnyCategoriaPel·lículaResultat 2007Millor fotografiaLuz de domingoGuanyador 2008Millor fotografiaSangre de mayoGuanyador 2009Millor fotografiaEl secreto de sus ojosGuanyador

### Còndor de plata

* 1986 per La historia oficial
* 1987 per Tangos, el exilio de Gardel
* 1993 per El viaje
* 1994 per De eso no se habla
* 1995 per Una sombra ya pronto serás
* 2010 per El secreto de sus ojos
* 2011 per El mural

### Festival Internacional del Nou Cinema Llatinoamericà de l'Havana (1992)

    Millor fotografia per El viaje

## Referències

* ↑ Félix Monti, un constructor de miradas y luces que cree en la emoción del cine, Agència Efe, 17 d'octubre de 2016
* ↑ Felix "Chango" Monti, uno de los artífices clave en la historia del cine argentino, diariouno.com.ar, 9 de juny de 2019
* ↑ Félix Monti Arxivat 2020-01-29 a Wayback Machine. a bexmagazine.com
* ↑ «Medallas del CEC a la producción española de 2007». Círculo de Escritores Cinematográficos. Arxivat de l'original el 2018-04-21. [Consulta: 13 desembre 2015].
* ↑ «Medallas del CEC a la producción española de 2008». Círculo de Escritores Cinematográficos. Arxivat de l'original el 2021-02-25. [Consulta: 13 desembre 2015].
* ↑ «Medallas del CEC a la producción española de 2009». Círculo de Escritores Cinematográficos. Arxivat de l'original el 2011-02-10. [Consulta: 13 desembre 2015].

## Enllaços externs

* Félix Monti a cinenacional.com
# Friedrich Wöhler

Friedrich Wöhler (31 de juliol de 1800 - 23 de setembre de 1882), va ser un químic alemany molt conegut per ser el primer a sintetitzar la urea però també va ser el primer a aïllar diversos elements químics.

## Biografia

Whöler va néixer el 31 de juliol el 1800 com a fill d'un veterinari, científic agrícola i educador August Anton Whöler, a Eschersheim, actualment un districte de Frankfurt am Main. el 1830 es va casar amb Franziska Whöler (25 de setembre de 1811 - 11 de juny de 1832). Després de la mort de Franziska Whöler, causat pel naixement del seu segon fill, el 1832 es va casar am Julie Pfeiffer (13 de juliol de 1813 - 1 de desembre de 1886). Whöler va tenir 6 fills (dos de Franziska Whöler i quatre de la segona dona).
A partir de 1820 estava estudiant medicina a Marburg i Heidelberg, a partir del 1821 també va estar estudiant química amb el professor Leopold Gmelin. El 1823 es va graduar de medicina a la facultat de Heidelberg, i a partir de llavors es va concentrar en la química. Gmelin va quedar tan impressionat amb l'habilitat experimental de Whöler en l'aïllament de cianogen i àcid cianúric, que li va organitzar unes pràctiques amb Jöns Jacobs Brezelius a Estocolm.
Va treballar com a professor de química a les politècniques de Berlín, on va ser concedit pel descobriment de la síntesi de la urea amb el títol de professor i de Kassel. Posteriorment va ser professor a la Universitat de Göttingen fins que va morir el 1882.

## Contribucions a la química

Wöhler és considerat un pioner de la química orgànica per a la seva síntesi d'àcid oxàlic per hidròlisi de cianogen en 1824 i de la urea d'amoni en 1828. Aquestes síntesis van obrir el camp de la bioquímica, ja que per primer cop substàncies que només es coneixien d'animals vius, es podien obtenir de matèria inerta. Aquesta síntesi va acabar amb la teoria del vitalisme que propugnava que no es podia sintetitzar compostos orgànics a partir de compostos inorgànics.
Va ser el descobridor dels elements beril·li, silici, alumini, itri i titani i va descobrir el mètode per purificar el níquel. Va estudiar i col·leccionar nombrosos meteorits.

## Vegeu també

* Wöhlerita

## Referències

* Brigitte Hoppe «Review of The life and work of Friedrich Wohler (1800-1882) by Robin Keen, edited by Johannes Buttner». Isis, 98, 1, 2007, pàg. 195–196. DOI: 10.1086/519116.
* George B. Kauffman, Steven H. Chooljian «Friedrich Wöhler (1800–1882), on the Bicentennial of His Birth». The Chemical Educator, 6, 2, 2001, pàg. 121–133. DOI: 10.1007/s00897010444a.
* ↑ Asimov, Isaac. «Wöhler, Friedrich». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 278. ISBN 8429270043.
# Freixa

«Freixa» té aquests significats:
* Ciril Freixa Pàmies (Reus 1823 - Barcelona 1890) funcionari i periodista
* Daniel Freixa i Martí (Reus 1854 - Barcelona 1910) policia i investigador privat
* Francesc Freixa i Sanfeliu, (Barcelona 1931-2012) metge psiquiatre
* Francesc Freixa i Clariana (Reus 1821 - Barcelona 1887) industrial i escriptor
* Francesc Freixa i Veciana (Reus 1757 - 1835) comerciant
* Toponímia
** Freixa (Soriguera), entitat de població del municipi de Soriguera (Pallars Jussà)
** Casa Freixa, edifici del municipi de Tivissa (Ribera d'Ebre)
** Serra de Freixa, serralada entre els municipis de Castellar de la Ribera i Lladurs (Solsonès)
** Serra de Freixa (Soriguera), serralada del municipi de Soriguera (Pallars Jussà)
** Torrent de Freixa, corrent fluvial de la comarca de l'Alt Urgell
# Gabriel Armando de Abreu

Gabriel Armando de Abreu, més conegut com a Gabriel Paulista, (São Paulo, 26 de novembre de 1990) és un futbolista professional brasiler que juga de defensa al Besiktas.

## Trajectòria
### Arsenal FC

El gener del 2015 l'Arsenal va fer oficial el traspàs del jugador després d'aconseguir el permís de treball necessari per jugar a la Premier League. El traspàs es va valorar en 11.3 milions de £ (aproximadament 15 milions de €) i també va incloure la cessió de Joel Campbell a l'equip groguet fins a final de la temporada.

### València CF

El 17 d'agost del 2017 Gabriel Paulista va arribar a la ciutat de València per a fitxar pel conjunt xe, firmant contracte per a cinc temporades. Va debutar a la setmana següent, en la segona jornada del campionat de La Lliga Santander.

## Palmarès
### Esporte Club Vitória

* 2 Campionats baiano: 2010, 2013.
* 1 Copa Nordeste: 2011.

### Arsenal FC

* 2 Copes angleses: 2015, 2017.
* 2 Community Shield: 2015, 2017.

### València CF

* 1 Copa del Rei: 2018-19.

## Referències

* 1 2 «Premier League Player Profile Gabriel Paulista». Barclays Premier League, 2016. [Consulta: 16 febrer 2017].
* ↑ «El Arsenal ficha a Gabriel Paulista» (en castellà). UEFA, 28-01-2015. [Consulta: 3 febrer 2015].
* ↑ «El Arsenal confirma el fichaje de Gabriel Paulista procedente del Villarreal» (en castellà). Diari Sport, 28-01-2015. [Consulta: 3 febrer 2015].
* ↑ «Gabriel Paulista granted work permit ahead of £11.3m Arsenal move» (en anglès). The Guardian, 26-01-2015. [Consulta: 3 febrer 2015].

## Enllaços externs

* Fitxa a Soccerway
# Fritz Tarp

Fritz Tarp (municipi de Ringsted, 2 d'agost de 1899 - Frederiksberg, 9 de gener de 1958) fou un futbolista danès de la dècada de 1920.
Fou 44 cops internacional amb la selecció de Dinamarca.
Pel que fa a clubs, defensà els colors de Hellerup IK i B 93.

## Referències

* ↑ Danish national team profile
* 1 2 (danès) Haslund profile Arxivat 2007-10-05 a Wayback Machine.
* ↑ Lundberg, Knud. Dansk Fodbold. 1. Fra Breslau til Bronceholdet. Copenhagen: Rhodos, 1986, p. 20–21. ISBN 87-7245-132-7.
* ↑ Fritz Tarp a National-Football-Teams.com (anglès)
# Gamonal

«Gamonal» té aquests significats:
* Toponímia:
** Gamonal (Burgos), barri de la ciutat de Burgos (Espanya)
** Gamonal (Toledo), localitat de la província de Toledo (Espanya)
* Successos:
** Batalla de Gamonal, batalla de la Guerra del Francès, el 1808.
** Conflicte de Gamonal de 2014, protestes en forma de manifestacions i aldarulls que van tenir lloc a Gamonal (Burgos) el gener de 2014
# Frontera entre Àustria i la República Txeca

La frontera entre Àustria i la República Txeca és la frontera internacional que s'estén d'oest a est i separa el nord-oest d'Àustria (länder d'Alta Àustria i Baixa Àustria) del sud-est de la República Txeca (regions de Bohèmia Meridional, Moràvia Meridional i Vysočina), ambdós membres de la Unió Europea, i signataris dels acords de Schengen. S'estén des del trifini Àustria-República Txeca-Alemanya (Baviera), passany pel riu Inn, entre els pobles de Neureichenau (Alemanya), Nová Pec (República Txeca) i Schwarzenberg am Böhmerwald (Àustria). cap a l'est, al trifini dels dos estats amb Eslovàquia, passant pel riu Morava entre els pobles d'Hohenau an der March (Àustria) i Borský Svatý Jur (Eslovàquia).

## Història

La història d'aquesta frontera comença al final de la Primera Guerra Mundial en 1918, quan es va independitzar la república de Txecoslovàquia (que unia aleshores la República Txeca i Eslovàquia), ambdues antigues possessions del l'Imperi Austrohongarès. La major part de la frontera coincidia amb els límits de l'antic regne de Bohèmia i Moràvia, i en tres llocs es van realitzar petits ajustaments a favor de Txecoslovàquia, motivats principalment per arguments econòmics (Valticko, Vitorazsko, Dyjský trojúhelník). No obstant això, la frontera ètnica real anava més al nord, ja que al sud de Bohèmia i Moravia hi vivia una gran comunitat alemanya (Sudetenland), que contra la seva voluntat foren inclosos a Txecoslovàquia. Entre 1938 i 1939 tant Àustria com la República Txeca foren annexionades al Tercer Reich, mentre que Eslovàquia esdevingué un estat independent satèl·lit.
Després de la Segona Guerra Mundial es va restablir l'antiga frontera entre Àustria i la República Socialista de Txecoslovàquia, aleshores membre del Pacte de Varsòvia i aliada de la Unió Soviètica. Després de la revolució de Vellut de 1990 i la separació de les repúbliques txeca i eslovaca el 1993, la frontera actual només ho és de la República Txeca.

## Referències

* ↑ «república txeca». The World Factbook. Central Intelligence Agency.
* ↑ Fred M. Shelley Nation Shapes: The Story Behind the World's Borders, 10-13
* ↑ THE FOUR CORNERS OF THE CZECH REPUBLIC, PT. II: THE SUDETENLAND, Radio Praga